Daimler-Benz DB 601A
**Daimler-Benz DB 601** bol nemecký lietadlový motor vyrábaný počas druhej svetovej vojny. Išlo o kvapalinou chladený, inverzný vidlicový dvanásťvalec, montoval sa, napr. do stíhačiek Bf 109 a ďalších.

Verzia DB 601Aa bola licenčne vyrábaná v Japonsku firmou Aiči ako **Acuta** a firmou Kawasaki ako **Ha-40** (použitá bola, napr. v stíhacích lietadlách Ki-61 Hien) a v Taliansku firmou Alfa Romeo ako **R.A.1000** R.C.41-I *Monsone* pre lietadlá Macchi MC.202 Folgore.

Varianty
--------

DB 601A v reze
* **DB 601A-1**

do 809 kW na úrovni morskej hladiny pri 2 400 ot/min, do 750 kW pri 2 400 ot/min a výškou 4,5 km, palivo B4
* **DB 601Aa**

do 865 kW na úrovni morskej hladiny pri 2 500 ot/min, do 809 kW pri 2 400 ot/min a výškou 3,7 km, palivo B4
* + **DB 601B-1/Ba**

rovnaký ako DB 601A-1/Aa, ale pre lietadlo Messerschmitt Bf 110 alebo bombardéry (odlišný pomer otáčok vrtuľa/motor, 1:1,88 miesto 1:1,55)
Japonská licenčná verzia Aiči Acuta
* **DB 601N**

do 864 kW na úrovni morskej hladiny pri 2 600 ot/min vo výške 4,9 km, palivo C3
do 934 kW pri 2 600 ot/min vo výške 2,1 km
* + **DB 601P**

rovnaký ako DB 601N, ale pre lietadlo Messerschmitt Bf 110 alebo bombardéry (odlišný pomer otáčok vrtuľa/motor, 1:1,88 miesto 1:1,55)
* **DB 601E**

do 993 kW na úrovni morskej hladiny pri 2 700 ot/min, do 970 kW pri 2 700 ot/min vo výške 4,8 km, palivo B4
do 1 066 kW pri 2 700 ot/min vo výške 2,1 km
* + **DB 601F/G**

rovnaký ako DB 601E, ale pre lietadlá Messerschmitt Bf 110, Messerschmitt Me 210 alebo bombardéry (odlišný pomer otáčok vrtuľa/motor, 1:1,875 (601F), 1:2,06 (601G) miesto 1:1,685)
* **DB 606**

dva motory DB 601F alebo G spojené na pohon jedného vrtuľového hriadeľa; používali sa v prvých lietadlách Heinkel He 177, výkon: 1 985 kW na úrovni morskej hladiny

Špecifikácie (DB 601Aa)
-----------------------

### Technické údaje

* **Typ**: kvapalinou chladený, preplňovaný, piestový, invertný, lietadlový dvanásťvalec do V (60°)
* **Vŕtanie valca**: 150 mm
* **Zdvih piesta**: 160 mm
* **Objem valcov**: 33,9 l
* **Dĺžka**: 1 722 mm
* **Suchá hmotnosť**: 590 kg

### Súčasti

* **Ventilový rozvod**: dva sacie ventily a dva sodíkom chladené výfukové ventily na jeden valec, rozvod OHC.
* **Kompresor**: jednostupňový, jednorýchlostný odstredivý kompresor, poháňaný cez ozubené kolesá
* **Palivová sústava**: vstrekovanie
* **Mazacia sústava**: suchá kľuková skriňa s jedným tlakovým a dvoma odsávacími čerpadlami
* **Chladiaca sústava**: chladenie kvapalinou

### Výkony

* **Výkon**:
	+ 865 kW pri 2 500 ot/min (vzletový výkon)
	+ 735 kW pri 2 400 ot/min (nepretržitý výkon)
* **Merný výkon**: 25,5 kW/l
* **Kompresný pomer**: 6,9:1
* **Merná spotreba paliva**: 0,27 kg/(kW·h)
* **Pomer výkon/hmotnosť**: 1,44 kW/kg

Iné projekty
------------

Commons
* Spolupracuj na Commons Commons ponúka multimediálne súbory na tému **Daimler-Benz DB 601**

Externé odkazy
--------------

* Séria DB 600
* Kurfürst - Resource on Messerschmitt Bf 109 performance. Contains wartime performance trials, and other Bf 109 related documentation.

Zdroj
-----

*Tento článok je čiastočný alebo úplný preklad článku Daimler-Benz DB 601 na českej Wikipédii.*


|  |  |
| --- | --- |
| Portal | Portál letectvo |